Kasper Suurorg

Kasper Suurorg (sündinud 27. mail 2002) on eesti korvpallur.

 Klubikarjäär 
Ujumistreeningutega alustas Suurorg 6-aastaselt, korvpalli mängimist 7-aastaselt. Hiljem jäi põhirõhk korvpallile, kui Suurorg asus õppima 9. klassis Audentese Spordigümnaasiumisse.Kolme abituriendi lood ja 11 peatükki. audentes.ee, 7. juuni 2021. Eesti noorte meistrivõistlustel mängis ta BC Kalev/Cramo, TTÜ Korvpallikool/TSK ja TalTech BS/TSK noortevõistkondades.

Hooaegadel 2017/2018, 2018/2019 ja 2019/2020 osales ta võistkonna G4S Noorteliiga koosseisus nii Meeste I liigas kui Korvpalli Meistriliigas.Kasper Suurorg. Eesti Korvpalliliit.

Hooajaks 2020/2021 siirdus ta mängima Pärnu Sadama meeskonna eest nii Eesti-Läti Korvpalliliigas kui Korvpalli Meistriliigas. Suurorg tuli meeskonna koosseisus Eesti meistrivõistluste hõbemedalile, kui finaalis jäädi mängudega 1:3 alla Kalev/Cramole

Hooajal 2021/2022 mängis Suurorg Ameerika Ühendriikide üliõpilasspordi liigas NCAA St. Francis Brooklyn Terriers meeskonnas (15 mängus keskmiselt 2,3 p. ja 1,2 lp).Kasper Suurorg. sfcathletics.com/sport. 2022. aasta augustis teatas Hispaania kõrgliigaklubi Badalona Joventut, et sõlmis nelja aasta pikkuse lepingu Eesti noortekoondise tagamängija Kasper Suuroruga. Esialgu hakkas Suurorg mängima Hispaania tugevuselt kolmandasse liigasse (LEB Silver) kuuluvas CB Pratis.Korvpallur Kasper Suurorg sõlmis EuroCupis mängiva Hispaania klubiga pika lepingu. sport.delfi.ee, 18. august 2022.

Segaduste tõttu Hispaania klubides naasis Suurorg hooajaks 2023/2024 Eestisse ning asus mängima TalTech/OPTIBET ridades. Eesti-Läti Korvpalliliigas 22 mänguga olid näitajad keskmiselt 17,7 p., 4,1 lp., 3,7 rs. 2024. aasta suvel lõpetas ta Badalona Joventutiga 2+2 sõlmitud lepingu.Hispaania tippklubiga hüvasti jätnud Suurorg: targem oli olla vaba mees. sport.postimees.ee, 4. september 2024.  

Kasper Suurorg asus hooajaks 2024/2025 mängima BC Kalev/Cramosse, kuid sai detsembris põlve ristatisideme vigastuse ning hooaeg jäi pooleli.Kalev/Cramo põhimängija läheb operatsioonile ja tõmbab hooajale joone alla Postimees, 10. detsember 2024 2025. aasta augustis sõlmis Suurorg aastase lepingu Poola klubiga Trefl Sopot.Rängast põlvevigastusest paranenud Kasper Suurorg on leidnud uues klubis hea hoo Õhtuleht, 26. oktoober 2025

 Koondisekarjäär 
Kasper Suurorg on mänginud Eesti noortekoondistes U14, U16, U18, U20.

Ta on kuulub Eesti korvpallikoondisse alates 2022. aastast, debüütmäng toimus 16. juunil Soome vastu, kus Suurorg viskas 2 punkti.

 Isiklikku 
Kasper Suuroru vend on korvpallur Oliver Suurorg. Isa Erkki Suurorg ja lell Raoul Suurorg on endised korvpallurid, kes on tulnud ka Eesti meistriteks.Erkki Suurorg. ESBL, vaadatud 9. november 2024.

 Viited 

 Välislingid 
Kasper Suurorg. Eesti Korvpalliliit.
USAs pettunud Eesti korvpallur naudib elu Hispaania suurklubis: Ameerikas lõhuti mu enesekindlus ära, nüüd tunnen end osana perekonnast. ohtuleht.ee, 9. november 2022.
Kasper Suurorg otsib kahe Hispaania satsi tüli tõttu uut klubi, välistatud pole ka Eestisse naasmine. sport.delfi.ee, 27. juuli 2023.

Kategooria:Eesti korvpallurid
Kategooria:Sündinud 2002